polyglot-tagger/wikipedia-language-snippets-filtered huggingface dataset:
روزنامہ ڈان اور دیگر مختلف اخبارات نے آزادی جدوجہد اور مسلمانانِ ہند کے ساتھ ساتھ عالم اسلام کے مسائل، موقف، معاملات اور واقعات احسن طریقے سے پیش کیے اور وقت کے سامنے صحیح صورت حال رکھی۔
روزنامہ ڈان نے وقت کے تقاضوں کو پیش نظر رکھا اور انگریزی زبان میں مسلم صحافیوں کی شدید قلت کے باوجود مسلم دشمن عناصر، صحافی، اخبارات اور رسائل کا مقابلہ بڑے جوش و جذبے سے جاری رکھا۔
روزنامہ ڈان کی ایک خوبی یہ تھی کہ اس نے مستقبل کے صحافیوں کے لیے اعلیٰ‌ترین تربیت گاہ کا کردار ادا کیا اور یہ حقیقت ہے کہ انگریزی صحافت میں بے شمار صحافیوں کا ظہور روزنامہ ڈان کے باعث ہوا۔
اگرچہ یورینس کی نسبت نیپچون سورج سے ڈیڑھ گنا زیادہ دور ہے اور یورینس کی نسبت محض 40 فیصد حرارت وصول کرتا ہے، پھر بھی دونوں کی سطح کے درجہ حرارت تقریباً برابر ہیں۔
بالائی فضاء میں درجہ حرارت منفی 221.4 ڈگری جبکہ گہرائی میں جہاں دباؤ ایک بار کے برابر ہے درجہ حرارت منفی 201.15 ڈگری سینٹی گریڈ ہے۔
یورینس کی طرح نیپچون میں حرارت کا منبع نامعلوم ہے لیکن فرق زیادہ ہے کیونکہ یورینس سورج سے ملنے والی توانائی کا 1.1 گنا منعکس کرتا ہے جبکہ نیپچون سورج سے آنے والی روشنی کا 2.61 گنا منعکس کرتا ہے۔
اگرچہ نیپچون سورج سے بعید ترین سیارہ ہے لیکن سورج سے آنے والی توانائی اتنی ہوتی ہے کہ وہ اس پر پورے نظامِ شمسی کی تیز ترین ہوائیں چلاتی ہے۔
اس بارے کئی نظریات ہیں جیسا کہ مرکزے میں تابکار عناصر کی موجودگی، زیادہ دباؤ پر میتھین کی ہائیڈروجن، ہیرے اور ہائیڈروکاربن میں تبدیلی وغیرہ اہم ہیں۔
جیسے مشتری اسٹیرائیڈ بیلٹ پر اثر انداز ہو کر اس کی ساخت میں فیصلہ کن کردار ادا کرتا ہے، اسی طرح نیپچون کی کششِ ثقل کوئیپر کی پٹی پر اثر ڈالتی ہے۔
پہلی بار اسے نیپچون اس لیے ساکن دکھائی دیا کیونکہ عین اسی دن نیپچون کی حرکت الٹی ہوئی تھی اور اگلے کئی دن تک یہ حرکت بہت سُست رہی اور گلیلیو کی سادہ دوربین سے اسے نہ دیکھا جا سکا۔
جولائی 2009 میں میلبورن یونیورسٹی کے طبعیات دان ڈیوڈ جیمیسن کے مطابق گلیلیو کو کم از کم یہ اندازہ ضرور تھا کہ نیپچون نے پسِ منظر میں موجود ستاروں کی نسبت ہلکی سی حرکت کی تھی۔
نیپچون کی فضاء میں اگرچہ مشتری اور زحل کی مانند ہائیڈروجن اور ہیلئم اور ہائیڈرو کاربن و نائٹروجن سے بنی ہے لیکن اس میں پانی، امونیا اور میتھین کی برفیں زیادہ نسبت سے پائی جاتی ہیں۔
1992 میں کوئیپر کی پٹی کی دریافت سے فلکیات دان اس بات پر منقسم ہیں کہ آیا پلوٹو کو سیارہ ماننا چاہیے یا اس پٹی کے دیگر شہابیوں اور بونے سیاروں کی مانند ایک۔
نیپچون کا مدار ایسا ہے کہ اس کا جنوبی قطب اپنے چوتھائی سال جو زمین کے 40 سال کے برابر ہے، سورج کی سمت رہتا ہے اور جب اس کی سمت بدلے گی تو میتھین کے خارج ہونے کا مقام قطب شمالی ہو جائے گا جو سورج کی سمت ہوگا۔
بعد میں کیے گئے مطالعے سے پتہ چلا کہ اس میں کئی خامیاں تھیں جن کی وجہ سے بووارڈ نے ان خامیوں کو کسی دوسرے نامعلوم سیارے کی کششِ ثقل سے منسلک کیا جو یورینس کے مدار میں خلل ڈال رہا تھا۔
بادلوں کی حرکات کے مشاہدے سے پتہ چلا ہے کہ عموماً مشرق کی سمت چلنے والی ہوائیں 20 میٹر فی سیکنڈ جبکہ مغرب کی سمت 325 میٹر فی سیکنڈ ہوتی ہیں۔
اس سلسلے میں مختلف ممالک سے مختلف آراء آتی رہیں اور 29 دسمبر 1846 کو سینٹ پیٹرز برگ اکیڈمی آف سائنسز کی طرف سے اسے نیپچون کا نام دیا گیا جو جلد ہی مقبولِ عام ہو گیا۔
نیپچون کا بو شاک یعنی وہ علاقہ جہاں مقناطیسی میدان کی وجہ سے شمسی ہوائیں کمزور پڑنے لگ جاتی ہیں، سیارے کے نصف قطر کے تقریباً 35 گنا زیادہ فاصلے پر ہے۔
جب ان دونوں کے نظریات پیش ہوئے کہ مطلوبہ نیا سیارہ کس جگہ اور کس وقت دکھائی دینا چاہیے تو کیمبرج کی رصدگاہ کے سربراہ جیمز چلیس نے اگست اور ستمبر کے دوران اس کی تلاش کی ناکام کوششیں کیں۔
موسمیاتی تبدیلیوں کی وجہ سے جنوبی نصف کرے پر بادلوں کی مقدار اور چمک بڑھ رہی ہے جس کا پہلی بار 1980 میں مشاہدہ کیا گیا تھا اور چونکہ نیپچون کا موسم 40 زمینی سالوں کے برابر ہوتا ہے، 2020 میں جا کر ختم ہوگا۔
نچلا حصہ وہ ہے جہاں بلندی کے ساتھ ساتھ درجہ حرارت کم ہوتا ہے اور بالائی حصہ جہاں درجہ حرارت بلندی کے ساتھ ساتھ بڑھتا جاتا ہے-
مقناطیسی کرے کے اعتبار سے بھی نیپچون اور یورینس کافی مماثل ہیں اور نیپچون کے مقناطیسی کرے کا مرکز سیارے کے مرکز سے کم از کم 13500 کلومیٹر دور ہے۔
سورج کے گرد نیپچون کا مدار بیضوی ہے جس کی وجہ سے سورج سے نزدیک ترین اور بعید ترین فاصلوں میں تقریباً 101 ملین یعنی 10 کروڑ دس لاکھ کلومیٹر کا فرق ہے۔
جدہ کے دیگر مقبول پکوانوں میں مبشور، مطبق، عریکہ، حریسہ، کباب میرو، شوربہ، مقلقل، مضبی، مدفون، مقلوبہ، معصوب، مقلیہ، بریانی، رز کابلی اور رز بخاری شامل ہیں۔
برصغیر کے پکوان بھی یہاں کے لوگ پسند کرتے ہیں اسی لیے مقامی پاکستانی اور بھارتی ریستورانوں میں تیز مرچ کا استعمال نہیں کیا جاتا تا کہ مقامی لوگ بھی اسے کھا سکیں۔
نتیجے کے طور پر، جدہ میں بڑی تعداد میں جدید اوپن ایئر مجسمے اور فن پارے موجود ہیں، جو عام طور پر گول چکروں میں واقع ہیں، جو شہر کو دنیا کی سب سے بڑی اوپن ایئر آرٹ گیلریوں میں سے ایک بنا دیتا ہے۔
حقیقت یہ ہے کہ اسلامی روایت جانداروں کی تصویر کشی سے منع کرتی ہے، خاص طور پر انسانی شکل، نے کچھ بہت ہی تخلیقی، نیز عجیب و غریب، جدید فن کے لیے بنایا ہے۔
ان میں ایک بڑا جیومیٹری سیٹ، ایک دیوہیکل سائیکل، اور کنکریٹ کا ایک بہت بڑا بلاک جس میں کئی کاریں مختلف زاویوں سے باہر نکل رہی ہیں اور عارف رئیس کا ایک یادگار مجسمہ جسے "خدا کی تلواریں " کہا جاتا ہے۔
المدینہ روڈ، کنگ عبدالعزیز روڈ اور پرنس ابو اللہ الفیصل روڈ کے درمیان میں انٹرچینج پر اونٹوں کے بڑے بڑے مجسمے ہیں جو ایک انتہائی خطرناک چکر کا مرکز ہیں۔
اسی دور میں پرتگیزی جویا واسکو ڈے گاما نے راس امید کے گرد سے راستہ تلاش کر لیا اور 1497ء میں زنجبار کے ساحل سے حاصل کردہ ملاحوں کی مدد سے بحر ہند کے ساحلوں ساموتیری اور کالیکٹ تک جا پہنچا۔
یہ جدہ سے شروع ہونے والا ریستوران سلسلہ ہے اور خاصے عرصے تک یہ صرف جدہ تک ہی محدود تھے تاہم اب ان کی شاخیں دوسرے شہروں میں بھی موجود ہیں، جن میں مکہ، مدینہ منورہ، طائف، ینبع، اللیث، الخرج، ریاض اور بریدہ شامل ہیں۔
ابتدا میں دوسرے شہروں میں شاخیں نہ کھولنے کی وجہ یہ تصور کی جاتی تھی کہ یہ لوگ اپنا فارمولا کسی کو بتانا نہیں چاہتے اسی لیے وہ جدہ تک ہی محدود ہیں۔
اور جب قریبی شہروں مکہ، مدینہ اور طائف میں شاخیں کھولی گئیں تو ان میں بھی مرغی کی تیاری نہیں ہوتی تھی بلکہ مرغی کو مصالحے لگا کر ان شہروں میں بھیجا جاتا تھا اور وہاں پر صرف اسے تلا جاتا تھا۔
2012ء میں اس وقت کے سعودی عرب کے بادشاہ عبد اللہ بن عبد الرحمن آل سعود نے دو تاریخی مساجد کی بحالی کا حکم دیا جن میں مسجد شافعی اور مسجد معمار شامل ہیں۔
حضرت عثمان بن عفان کے بارے میں کہا جاتا ہے کہ شعیبہ بندرگاہ کی جگہ جدہ بندرگاہ استعمال کرنے کے موقع پر وہ جدہ آئے اور اس مسجد میں نماز ادا کی۔
جدہ سیزن کی زیادہ تر تقریبات اور سرگرمیاں شاہ عبد اللہ اسپورٹس سٹی، جدہ کے تاریخی علاقے الحمرا کورنیش جدہ اور جدہ واٹر فرنٹ میں منعقد کی گئی ہیں۔
اقتصادی خوشحالی کی وجہ سے جدہ نے سندھ، جنوب مشرقی ایشیا، مشرقی افریقا اور دیگر دور دراز علاقوں سے مسلم ملاحوں اور تاجروں کو اپنی طرف متوجہ کیا۔
شہر کے علاقے میں ٹیلی ویژن چینلوں میں سعودی ٹی وی 1، سعودی ٹی وی 2، سعودی ٹی وی اسپورٹس، الاخناریہ، عرب ریڈیو اور ٹیلی ویژن نیٹ ورک اور سینکڑوں کیبل، سیٹلائٹ اور دیگر خاص ٹیلی ویژن فراہم کنندہ موجود ہیں۔
یہ شہر سے قریب واقع ہے تاہم اس کے اور شہر کے درمیانی راستے میں کوئی رہائشی تعمیرات موجود نہیں تاکہ کوئی مضر کو اخراج سے لوگوں کی صحت متاثر نہ ہو۔
1982ء میں لگنے والی ایک آگ نے شہر کے مرکز میں کئی قدیم عمارتوں کو نقصان پہنچایا، تاہم قدیم گھروں کو گرا کر جدید بلند عمارتوں کی تعمیر کی تجارتی دلچسپی کے باوجود اب بھی زیادہ تر عمارتیں اپنی اصل حالت میں سلامت ہیں۔
جدہ کو امتیازی حیثیت تب حاصل ہوئی جب 647ء میں خلیفہ عثمان بن عفان نے اسے مکہ حج اور زیارت کی بیت سے آنے والے زائرین کے لیے ایک بندرگاہ بنانے کا حکم دیا۔
جدہ اس دور سے موجودہ دور تک حجاج کے لیے اہم ترین بندرگاہ رہا ہے، گو کہ موجودہ دور میں زیادہ تر حجاج بحری کی بجائے ہوائی راستہ اختیار کرتے ہیں تاہم اب بھی سفر حج یا عمرہ کے لیے ان کی ابتدائی منزل جدہ ہی ہوتی ہے۔
این سی بی ٹاور یا نیشنل کمرشل بینک ٹاور 1983ء جدہ میں سمندری جصیل کے کنارے تعمیر کیا گیا اور اسے 1980ء کی دہائی کے دوران سعودی عرب کی سب سے بلند عمارت خیال کیا جاتا ہے۔
جدہ کو سعودی عرب کے تفریحی شہروں میں بنیادی اہمیت حاصل ہے اور عالمگیریت اور عالمی شہر تحقیق نیٹ ورک نے اسے بیٹا عالمی شہر قرار دیا ہے۔
مصری مورخ محمد لبیب البتنونی نے اپنی کتاب حجاز کا سفر میں لکھا ہے کہ "ہو سکتا ہے کہ قبل اسلام اس جگہ حوا کے حوالے سے کوئی ہیکل موجود رہا ہو جیسا کہ سواع بن شيث بن آدم کا تھا۔
کچھ روایات کے مطابق عمرو بن لحی جو جنوں کا پیروکار تھا اور جس نے جزیرہ عرب میں ابراہیمی مذاہب سے ہٹ کر بت پرستی متعارف کروائی، جدہ گیا اور وہاں سے پانچ بت لایا جن کی پوجا نوح علیہ اسلام کی قوم کرتی تھی۔
فورم نے کئی مشہور مقررین کو مدعو کیا ہے جن میں جارج ایچ ڈبلیو بش، جان میجر، بل کلنٹن، گیرہارڈ شروڈر سابقہ جرمن چانسلر، میڈلین آلبرائیٹ، ولید بن طلال، اردن کی رانیا العبد اللہ، رجب طیب ایردوان وزیر اعظم ترکی، رفیق حریری لبنان کے سابقہ وزیر اعظم، مہاتیر محمد ملائیشیا کے وزیر اعظم اور لبنی علیان، ہیلری کلنٹن، کلاوس شواب، حیات سندی اور وکٹوریہ، سویڈن کی ولی عہد شہزادی شامل ہیں۔
جدید خریداری مراکز بننے کے باوجود یہ مقام خریداروں، زائرین اور سیاحوں سے بھرا رہتا ہے جو مکہ جدہ میں فعال تجارتی سرگرمیوں کی عکاسی کرتا ہے۔
یہاں اشیا مناسب قیمتوں پر فروخت ہوتی ہیں اور اس کے علاوہ یہاں کئی تاریخی مقامات بھی موجود ہیں جن میں مسجد شافعی اور بیت نصیف سب سے اہم ہیں۔
روایات کے مطابق جدة بن جرم بن ربان بن حلوان بن عمران بن الحاف بن قضاعہ جو اسلام سے قبل عرب میں پیدا ہوئے تھے اور ان کے خاندان والوں نے شہر کا نام ان کے نام پر رکھ دیا۔
مشرق وسطی اور شمالی افریقا کے تمام دار الحکومت جدہ سے دو گھنٹے کی مسافت پر ہیں جو اسے دوبئی کے بعد مشرق وسطی کا دوسرا تجارتی مرکز بناتے ہیں۔
جس غالب بن مساعد شریف مکہ نے اس کی اطلاع عثمانی سلطان محمود ثانی کو دی تو سلطان نے مصر کے والی محمد علی پاشا کو دوبارہ شہر پر قبصہ کرنے کا حکم دیا۔
شہر میں 1،300 سے زائد مساجد ہیں تاہم دیگر مذہبی عمارات بنانے کی اجازت نہیں، گو کہ ایک بڑی تعداد میں غیر ملکی کارکن جو دیگر مذاہب سے تعلق رکھتے ہیں یہاں مقیم ہیں۔
اس کا نام لغوی معنی ڈالنا ہیں کیونکہ درآمد شدہ اناج میں اس دروازے پر ڈال دیا جاتا تھا جہاں سے تاجر لوگ اس کو تھیلوں میں بھر کر وزن کر کے گوداموں میں منتقل کر دیتے تھے۔
ابتدا میں یہی سڑک مدینہ جانے کے لیے استعمال ہوتی تھی تاہم اب اس پر بہت زیادہ رش ہونے کی وجہ سے لوگ اس پر جانے سے کتراتے ہیں، صرف وہی لوگ اس پر آتے ہیں جنہیں یہاں کوئی کام ہو۔
خیال کیا جاتا ہے اس کی وجہ بحیرہ احمر میں برطانوی پالیسی کا رد عمل تھا جسے ایک ایک سابقہ پولیس سربراہ نے اٹھایا اور لوگوں کو فساد پر اکسایا۔
اس کے علاوہ مکہ جانے کے لیے بھی مسافر یہی دروازہ استعمال کرتے تھے کیونکہ قافلے جدہ کے مغربی دروازے باب مکہ تک آسانی سے منتقل نہیں ہو سکتے تھے۔
گو کہ مدینہ منورہ میں بھی ہوائی اڈا موجود ہے جس کے ذریعہ کچھ حجاج اور زائرین براہ راست وہاں پہنچ جاتے ہیں تاہم اس سلسلہ میں جدہ کے ہوائی اڈے کو مرکزی حیثیت حاصل ہے۔
فیسٹیول بنیادی طور پر کہانی سنانے کے نئے رجحانات کے ساتھ ساتھ سعودی عرب، عرب دنیا اور باقی گلوبل ساؤتھ سے ابھرتی ہوئی صلاحیتوں پر مرکوز ہے۔
یہ میلہ سعودی عرب میں فلم انڈسٹری کے لیے ایک مضبوط بنیاد قائم کرنے پر غور کرتا ہے جو ملک کی آمدنی کو متنوع بنانے میں معاون ثابت ہو سکتا ہے۔
جدہ تاریخی خطہ حجاز کے تاریخی علاقہ تہامہ میں بحیرہ احمر کے ساحل پر واقع ایک شہر ہے جو مغربی سعودی عرب کا اہم تجارتی اور ثقافتی مرکز ہے۔
شمس الدین المقدسی نے اپنی کتاب احسن التقاسیم فی معرفة الاقالیم میں جدہ کے بارے میں کہا ہے کہ وہ بڑی آبادی والا شہر ہے جہاں کے لوگ تجارت پیشہ ہیں جس ایک قریب مکہ، مصر اور یمن موجود ہیں۔
1970ء اور 1980ء کے دہائیوں میں جب جدہ تیل کی پیداوار کی وجہ سے دولت مند بننا شروع ہوا تو بلد میں مقیم بڑے تاجر اور ثروت مند افراد جدہ کے شمال میں رہائش پزیر ہو گئے۔
اس کی نام کی اشتقاقیات کے بارے میں مورخین کا خیال ہے عثمانی دور میں یہاں لوگوں پر ظلم ہوا ہو یا وہ مارے گئے ہوں اور اس کی مناسبت سے یہ نام پڑا۔
750ء میں عباسی انقلاب کے بعد خلافت عباسیہ کا دور آیا جنھوں نے خلافت امویہ کے تقریباً تمام علاقے پر قبضہ کر لیا ما سوائے بورغواطہ اور اندلس جو نسبتاً دور واقع تھے۔
خلافت عباسیہ بغداد میں اپنے دار الخلافہ کے تحت 1258ء تک حکومت کرتی رہی تاہم حجاز ان کے تحت صرف 876ء تک رہا جب مصر کے طولون حکمرانوں نے مصر، سوریہ، اردن اور حجاز پر قبضہ کر لیا۔
مسجد کے دروازے پر تختی پر سنہ تاسیس 1200ھ درج ہے تاہم عثمانی دور کے دفتر اندراجات میں اسے 1188ھ میں درج کیا گیا ہے جس سے یہ پتا چلتا ہے کہ یہ 1200ھ سے قبل سے موجود ہے۔
تنظیم تعاون اسلامی ایک بین‌الاقوامی تنظیم ہے جس میں مشرق وسطی، شمالی، مغربی اورجنوبی افریقا، وسط ایشیا، یورپ، جنوب مشرقی ایشیا اور برصغیر اور جنوبی امریکا کے 57 مسلم اکثریتی ممالک شامل ہیں۔
جدہ سے کئی اخبار شائع ہوتے ہیں جن میں عربی زبان کے البلاد، عکاظ، المدینہ اور الوطن، انگریزی زبان کے سعودی گزٹ اور عرب نیوز جبکہ اردو زبان کا اردو نیوز قابل ذکر ہیں۔
اس کا قیام 1973ء میں تنظیم تعاون اسلامی کے رکن ممالک کے وزرائے خزانہ اور اس وقت کے سعودی عرب کے فرمانروا فیصل بن عبدالعزیز آل سعود کی مدد سے میں عمل آیا اور 20 اکتوبر 1975ء کو اس نے اپنی سرگرمیاں شروع کیں۔
نئے تجدید شدہ علاقے میں مزید سہولہات فراہم کی گئی ہیں جس میں نہانے کے لیے ساحل، بیٹھنے کے لیے سایہ دار مقامات، تیرتی سمندری گودی، بیت الخلا، ریستوراں، پارک، رقصاں چشمے، کھیلنے کے میدان، جگہ جگہ چارجنگ کی شہولت اور وائی فائی تک رسائی شامل ہیں۔
پہلے مقمای لوگ اپنی بسیں چلاتے تھے جنہیں "خط" کہا جاتا تھا جو تصوہر میں بھی دیکھی جا سکتی ہیں لیکن حکومتی بسیں چلنے کے بعد ان کی ممانعت ہو گئی ہے۔
مسجد عثمان بن عفان یا مسجد آبنوس تاریخی جدہ کے مظلوم محلہ میں ایک تاریخی مسجد ہے جس کا ذکر ابن بطوطہ اور ابن جبیر نے اپنے سفر ناموں میں کیا اور اسے مسجد آبنوس کے نام سے یاد کیا ہے جس کی وجہ مسجد میں آبنوس کی لکڑی کے دو ستون ہیں۔
اس کے کچھ ماہ بعد ہی نجد سے اٹھنے والے عبد العزیز بن عبد الرحمن آل سعود نے مدینہ منورہ اور جدہ پر معرکہ جدہ کے بعد جدہ والوں سے ایک معاہدے کے تحت قبضہ کر لیا۔
بین الاقوامی تنظیم برائے اعانت، بہبود اور ترقی سابقہ نام بین الاقوامی اسلامی اعانتی تنظیم رابطہ عالم اسلامی کی سعودی عرب میں 1978ء میں قائم کردہ ایک فلاحی تنظیم ہے۔
اقتصادی طور پر جدہ سعودی عرب اور مشرق وسطی میں قائدانہ کردار حاصل کرنے کے لیے سائنس اور انجینئری میں مزید ترقی پزیر سرمایہ کاری پر اپنی توجہ مرکوز کر رہا ہے۔
سکندر اعظم 356 ق م~323 ق م میں محمد صلی اللہ علیہ و آلہ و سلم کے آباو اجداد میں سے ایک نضر بن کنانہ کے دور میں مکہ آیا اور اس کے بعد وہ جدہ گیا جہاں سے وہ بحری راستے شمالی افریقا کی طرف روانہ ہوا۔
دسمبر 1925ء میں جدہ پر قبضہ کرنے کے بعد 1926ء میں عبد العزیز بن عبد الرحمن آل سعود "سلطان نجد" کی بجائے اپنے بادشاہ ہونے کا اعلان کر دیا۔
کسی بھی اونچائی کو معیار تصور کیا جائے تک بھی یہ فوارہ بلند ترین ہی ہو گو کیونکہ دوسرا بلند ترین فوارہ جس کا نام "ورلڈ کپ فاؤنٹین" ہے اور یہ سؤل، جنوبی کوریا میں واقع ہے۔
876ء میں حجاز طولونوں کے زیر نگیں آنے کے بعد خلافت عباسیہ اور طولونوں میں علاقے پر قبضے کے لیے تقریباً 30 سال تک رسہ کشی چلتی رہی اور آخرکار 900ء میں طولون جزیرہ نما عرب سے دست بردار ہو گئے۔
ناصر خسرو فارسی کے مشہور شاعر، فلسفی، اسماعیلی دانشور اور سیاح نے 1050ء میں شہر کا دورہ کیا اور کہا شہر میں بہت سی اچھی چیزیں اور تجارت سے شہر خوشحال ہے۔
نئے جدہ میں خریداری مرکزوں کی تعمیر کے بعد بھی باب مکہ کی اہمیت کم نہیں ہوئی، قدیم شہر کے لوگ گو کہ وہ کہیں بھی موجود ہوں کھانے ہینے، مصالحہ جات، شہد، کھجور کی خریداری یہاں سے ہی کرتے ہیں۔
پہلی جنگ عظیم کے دوران شریف مکہ حسین ابن علی نے سلطنت عثمانیہ کے خلاف بغاوت کر دی جس کا مقصد ترکوں سے آزادی اور ایک متحد عرب ریاست کی تشلیل جو سوریہ میں حلب اور یمن میں عدن تک پھیلی ہو۔
930ء میں حجازی شہر مدینہ منورہ، مکہ اور طائف قرامطہ کے قبضے میں آ گئے تاہم اس کو کوئی تاریخی سند نہیں کہ انہوں نے جدہ پر بھی حملہ کیا ہو۔
مصری حکومت نے سوڈانی باشندوں کے ساتھ اچھا سلوک نہیں کیا جس کا سوڈانیوں میں شدید رد عمل ہوا اور 1883ء میں انہوں نے ایک درویش صفت انسان محمد احمد کی رہنمائی میں علم بغاوت بلند کر دیا۔
چنانچہ مصری حکومت نے بغاوت کچلنے کے لیے ایک انگریز فوجی جنرل گورڈن کی خدمات حاصل کیں لیکن جنرل گورڈن کو اس مقصد میں کامیابی حاصل نہیں ہوئی اور وہ مارا گیا۔
انگریزوں نے مہدی سوڈانی اور ان کے پیروؤں کو بدنام کرنے کی بڑی کوششیں کی حتی کہ 1900ء میں جب سوڈان پر انگریزی و مصری قبضہ مکمل ہونے کے بعد انگریز سردار لارڈ کچز نے جذبہ انتقام سے مغلوب ہوکر مہدی کی قبر کھدوادی اور اس کی ہڈیاں جلاڈالیں۔
مصری حکمران محمد علی پاشا نے 1820ء میں نوبیہ اور اگلے سال سنار فتح کر لیا اور سوڈان پر مصری تسلط آہستہ آہستہ بڑھتا گیا یہاں تک کہ 1870ء میں استوائیہ یعنی موجودہ سوڈان کا انتہائی جنوبی حصہ بھی مصری سلطنت میں شامل ہو گیا۔
اس تفسیر کے مطابق مُغَاضِبًا کا تعلق قوم سے ہے اور لَنْ نَّقْدِرَ عَلَیْہِ کے معنی لَنْ نَّضِیْقَ عَلَیْہِ کے ہیں اور قدر بمعنی ضیق بکثرت مستعمل ہے۔
اور بعض مفسرین مُغَاضِبًا کی پہلی تفسیر کے ساتھ اتفاق رکھتے ہوئے { لَنْ نَّقْدِرَ عَلَیْہِ } میں ” قدر “ بمعنی ” تقدیر وقدرت “ لیتے ہیں اور یہ معنی کرتے ہیں ” یونس نے سمجھا کہ ہم اس کو نہ پکڑ سکیں گے “ یہ عطیہ عوفی کا قول ہے۔
اس اشکال کا جواب مفسرین یہ دیتے ہیں کہ اللہ تعالیٰ کا معاملہ انبیاء ومرسلین کے ساتھ عوام و خواص سے بالکل جدا ہے اور جو بات خواص اور صالحین کے حق میں معمولی اور قابل نظر انداز سمجھی جاتی ہے ‘ وہ انبیاء کے حق میں سخت گرفت کا باعث ہوجاتی ہے اور اسی بنا پر ان سے اگر معمولی سی لغزش بھی ہوجائے تو اللہ تعالیٰ اس کیلئے سخت سے سخت تعبیر اور اس کو بہت بڑا جرم ظاہر کرتا ہے تاکہ وہ یہ محسوس کریں کہ ان کی شان اس قدر رفیع اور خدا کے یہاں اس درجہ بلند ہے کہ معمولی سے معمولی لغزش بھی ان کی شان کے نامناسب ہے۔
مگر ساتھ ہی اللہ تعالیٰ ان کے اس الزامی واقعہ میں ان کے متعلق ایسی بات بھی کہہ دیتا ہے جس سے یہ واضح ہوجائے کہ اگرچہ خدا کے نزدیک ان کا یہ معاملہ حددرجہ قابل گرفت و مواخذہ ہے ‘ مگر یہ سمجھ لینا چاہیے کہ اس کی بارگاہ میں ان کی مقبولیت و برگزید گی میں مطلق فرق نہیں آیا اور چونکہ وہ فوراً ہی خطا پر متنبہ کر دئیے جاتے اور وہ اظہار ندامت کے ساتھ عذر خواہی کر کے شرف قبولیت حاصل کرلیتے ہیں ‘ اس لیے ان کا تقرب الی اللہ اسی طرح قائم ہے۔
یہاں بھی یہی صورت ہے کہ یونس نے حقیقتاً یہ گمان نہیں کیا تھا اور نہ کرسکتے تھے لیکن چونکہ وہ نبی تھے اور وحی الٰہی کے مخاطب رہتے تھے ‘ اس لیے ان کے چلے جانے کی یہ صورت حال ان کی شان کے نامناسب تھی۔
لہٰذا خدائے تعالیٰ نے ان کی اس حالت کو ایسی سخت تعبیر کے ساتھ ظاہر فرمایا ‘ مگر ساتھ ہی ان کے واقعات میں یہ ظاہر کر کے { وَاِنَّ یُوْنُسَ لَمِنَ الْمُرْسَلِیْنَ } اور { فَجَعَلَہٗ مِنَ الصَّالِحِیْنَ } ان کی عظمت و شان اور رفعت مرتبہ کو محفوظ رکھا تاکہ کسی کو مغالطہ نہ ہونے پائے اور انبیاء کے ساتھ اللہ تعالیٰ کے اس خاص معاملہ سے کسی کج فہم کو کجروی کا موقع ہاتھ نہ آئے۔
بعض مفسرین کہتے ہیں کہ ” مُغَاضِبًا “ کا تعلق اللہ تعالیٰ کے ساتھ ہے ‘ یعنی جب یونس نے یہ دیکھا کہ عذاب کی مدت پر عذاب نہیں آیا تو اس بات پر خفا ہو کر چلے گئے کہ اللہ تعالیٰ نے مجھ کو قوم کے سامنے جھوٹا بنادیا۔
لیکن یہ معنی ہرگز صحیح نہیں اس لیے کہ جب یہ بات سب کے نزدیک تسلیم شدہ ہے کہ یونس اپنی قوم سے ناراض ہو کر اور عذاب کی پیشین گوئی کر کے نینویٰ سے چلے گئے تھے تو پھر اس صاف معنی کو چھوڑ کر ایک بےسند قصہ اس میں اور اس طرح اضافہ کرنا کہ وہ نینویٰ کی بستی سے نکل کر چھ دن جنگل میں مقیم رہے تاکہ قوم کی ہلاکت کا حال معلوم کریں اور جب شیطان نے پیر ضعیف کی شکل میں آکر عذاب ٹل جانے کی اطلاع دی تو اللہ تعالیٰ سے خفا ہو کر چل دئیے اور پھر کشتی کا واقعہ پیش آیا ‘ قطعاً دور از کار اور بےمحل ہے۔
ایک جب کہ ان کو نینویٰ جانے کا حکم ہوا کہ اہل شہر نے شرک و کفر اور ظلم و ستم میں طوفان برپا کر رکھا ہے اور دوسرا جب کہ وہ قوم میں رہ کر سمجھاتے رہے اور انھوں نے کسی طرح مان کر نہ دیا تو عذاب کی پیشین گوئی کر کے اور خفا ہو کر چلے گئے اور تیسرا جب کہ ان کو یہ اطلاع ملی کہ عذاب نہیں آیا اور مجھ کو جھوٹا سمجھا جائے گا۔
مگر مجھ کو اس آخری حصہ کے متعلق سخت حیرت یہ ہے کہ یونس کو یہ تو معلوم ہوگیا ہے کہ قوم پر عذاب نہیں آیا مگر یہ معلوم نہ ہوا کہ قوم پر اس لیے عذاب نہیں آیا کہ وہ ایمان سے بہرہ یاب ہوچکی ہے اور آپ کیلئے چشم براہ ہے۔
حضرت شاہ صاحب نے جملہ ) کی تفسیر میں بھی عجیب پہلو اختیار فرمایا ہے جو راجح ومرجوح اور صحیح وغیر صحیح سے قطع نظر ان کی ذکاوت طبع پر دلالت کرتا ہے۔
” اور جو فرمایا : سمجھا کہ ہم نہ پکڑ سکیں گے یعنی مہربانی کے معاملہ میں اس کو راضی نہ کرسکیں گے وہ ایسا خفا ہوا اور حکومت کے معاملہ میں ہر چیز آسان ہے۔
یعنی یونس نے خدا کے ساتھ نازو ادا کا ایسا پہلو اختیار کیا کہ گویا وہ اللہ تعالیٰ سے ایسے خفا ہوئے ہیں کہ اب راضی نہ ہوں گے ‘ مگر ان کو یہ حقیقت فراموش ہوگئی کہ جب وہ آزمائش کے شکنجہ میں کسے جاکر پھر خدائے تعالیٰ کی مہربانیوں میں ڈھانپ لیے جائیں گے تو ساری خفگی اور ناراضی بھول جائیں گے اور توبہ و ندامت کے ساتھ بہت جلد راضی ہوجائیں گے۔
لَمَّآ اٰمَنُوْا کَشَفْنَا عَنْھُمْ عَذَابَ الْخِزْیِ فِی الْحَیٰوۃِ الدُّنْیَا وَ مَتَّعْنٰھُمْ اِلٰی حِیْنٍ }
” جب وہ ایمان لے آئے تو ہم نے ان پر سے وہ رسوا کن عذاب ٹال دیا جو دنیا کی زندگی میں پیش آنے والا تھا اور ایک خاص مدت تک فائدہ اٹھانے کی مہلت دے دی۔
ان ہر دو قرآنی آیات میں جملہ { مَتَّعْنٰھُمْ اِلٰی حِیْنٍ } نے مفسرین کیلئے بحث کا دروازہ کھول دیا اور جس قدر بھی احتمالات عقلی ہوسکتے تھے سب ہی بیان کر دئیے۔
کسی نے کہا اس سے یہ مراد ہے کہ سنت اللہ یہ جاری رہی ہے کہ جب کسی قوم پر عذاب آتا ہے تو پھر ٹلتا نہیں اور اس وقت کا ایمان معتبر نہیں کیونکہ وہ ” ایمان بالغیب “ نہیں ہوتا بلکہ مشاہدہ کا ایمان ہوتا ہے جیسا کہ فرعون نے غرق ہوتے وقت عذاب کے فرشتوں کو دیکھ کر کہا تھا
اٰمَنْتُ اَنَّہٗ لَآ اِلٰہَ اِلَّا الَّذِیْٓ اٰمَنَتْ بِہٖ بَنُوْٓا اِسْرَآئِیْلَ وَ اَنَا مِنَ الْمُسْلِمِیْنَ }
مگر یونس کی قوم اس قانون سے مستثنیٰ کردی گئی اور عذاب دیکھ کر جب انھوں نے توبہ اور انابت الی اللہ کا مظاہرہ کیا تو ان پر سے عذاب ٹال دیا گیا۔
یہ تفسیر جمہور کے نزدیک ساقط الاعتبار ہے ‘ اس لیے کہ زیر بحث آیت میں کسی جملہ سے بھی یہ ثابت نہیں ہوتا کہ قوم یونس پر عذاب آچکا تھا اور جب وہ عذاب میں گھر گئے تو عذاب کے مشاہدہ کے بعد خوف نے ان کو ایمان پر آمادہ کردیا اور پھر سنت اللہ کے خلاف صرف یونس کی قوم کے ساتھ یہ معاملہ کیا گیا کہ ان کے ایمان بالمشاہدہ کو قبول کرکے ان پر سے عذاب ہٹا لیا گیا بلکہ آیت میں تو صاف یہ کہا گیا ہے کہ جس طرح یونس کی قوم ایمان لے آئی اسی طرح اور بستیوں نے بھی کیوں ایمان قبول نہیں کرلیا تاکہ جس طرح قوم یونس عذاب سے محفوظ رہی اسی طرح وہ سب بھی عذاب سے محفوظ رہتیں۔
اس مقام پر تو اللہ تعالیٰ اس پر ناراضی کا اظہار فرما رہے ہیں کہ ایمان لاکر دوسری بستی کے لوگوں نے بھی قوم یونس کی طرح کیوں خود کو عذاب سے نہ بچالیا لیکن جمہور کے خلاف تفسیر بالا یہ ظاہر کرتی ہے کہ اللہ تعالیٰ کی مراد یہی ہے کہ قوم یونس کے سوا جس قوم نے بھی عذاب کا مشاہدہ کر کے ایمان قبول کیا ہم نے اس کے ایمان کو ردکر دیا ‘ مگر قوم یونس پر یہ مہربانی کی کہ ان کے ایمان بالمشاہدہ کو منظور کرلیا۔
اور اگر کوئی شخص اس موقع پر یہ سوال کرے کہ اللہ تعالیٰ کو قوم یونس ہی کے ساتھ ایسی کیا خصوصیت تھی اور دوسری قوموں کے ساتھ کیا عداوت کہ جس قسم کا ایمان قوم یونس کا قبول ہوا ‘ اس قسم کا دوسری قوموں کا کیوں نہ ہوا ؟
اور بعض مفسرین کہتے ہیں کہ چونکہ قوم یونس نے عذاب کا مشاہدہ کر کے ایمان قبول کیا تھا ‘ اس لیے اللہ تعالیٰ نے صرف دنیا میں اس کو مقبول قرار دیا اور ان پر سے عذاب ہٹا کر دنیا کی زندگی میں مہلت دے دی مگر آخرت کا عذاب بحالہ ان پر قائم رہا۔
حضرت یونس کی عمر مبارک اٹھائیس سال کی تھی کہ اللہ تعالیٰ نے ان کو منصب نبوت پر سرفراز فرمایا اور اہل نینویٰ کی رشد و ہدایت کیلئے مامور کیا۔
یونس ایک عرصہ تک ان کو تبلیغ فرماتے اور توحید کی دعوت دیتے رہے ‘ مگر انھوں نے اعلان حق پر کان نہ دھرا اور تمردو سرکشی کے ساتھ شرک و کفر پر اصرار کئے رہے اور گزشتہ نافرمان قوموں کی طرح خدا کے سچے پیغمبر کی دعوت حق کا ٹھٹھا کرتے اور مذاق اڑاتے رہے۔
تب مسلسل اور پیہم دشمنی اور مخالفت سے متاثر ہو کر یونس قوم سے خفا ہوگئے اور ان کو عذاب الٰہی کی بددعا کر کے ان کے درمیان سے غضبناک روانہ ہوگئے۔
راہ میں طوفانی ہواؤں نے کشتی کو آگھیرا ‘ جب کشتی ڈگمگانے لگی اور اہل کشتی کو غرق ہونے کا یقین ہونے لگا تو اپنے عقیدہ کے مطابق کہنے لگے ” ایسا معلوم ہوتا ہے کہ کشتی میں کوئی غلام اپنے آقا سے بھاگا ہوا ہے جب تک اس کو کشتی سے جدا نہ کیا جائے گا نجات مشکل ہے۔
“ یونس نے سنا تو ان کو تنبہ ہوا کہ اللہ تعالیٰ کو میرا نینویٰ سے وحی کا انتظار کئے بغیر اس طرح چلا آنا پسند نہیں آیا اور یہ میری آزمائش کے آثار ہیں۔
یہ سوچ کر انھوں نے اہل کشتی سے فرمایا وہ غلام میں ہوں جو اپنے آقا سے بھاگا ہوا ہے ‘ مجھ کو کشتی سے باہر پھینک دو ‘ مگر ملاح اور اہل کشتی ان کی پاکبازی سے اس قدر متاثر تھے کہ انھوں نے ایسا کرنے سے انکار کردیا اور آپس میں یہ طے کیا کہ قرعہ اندازی کی جائے۔
یونس نے جب مچھلی کے پیٹ میں خود کو زندہ پایا تو درگاہ الٰہی میں اپنی اس ندامت کا اظہار کیا کہ کیوں وہ وحی الٰہی کا انتظار کئے اور اللہ تعالیٰ سے اجازت لیے بغیر امت دعوت سے ناراض ہو کر نینویٰ سے نکل آئے اور عفو تقصیر کیلئے اس طرح دعا گو ہوئے :
حضرت عبداللہ بن مسعود فرماتے ہیں کہ مچھلی کے پیٹ میں رہنے کی وجہ سے ان کا جسم ایسا ہوگیا تھا جیسے کسی پرندہ کا پیدا شدہ بچہ کہ جس کا جسم بےحد نرم ہوتا ہے اور جسم پر بال تک نہیں ہوتے ‘ ٣ غرض یونس بہت نحیف و ناتواں حالت میں خشکی پر ڈال دئیے گئے۔
اس کے بعد اللہ تعالیٰ نے ان کیلئے ایک بیلدار درخت اگا دیا ٤ جس کے سایہ میں وہ ایک جھونپڑی بنا کر رہنے لگے چند دن کے بعد ایسا ہوا کہ حکم خدا سے اس بیل کی جڑ کو کیڑا لگ گیا اور اس نے جڑ کو کاٹ ڈالا۔
تم کو اس بیل کے سوکھنے کا بہت رنج ہوا جو ایک حقیر سی چیز ہے مگر تم نے یہ نہ سوچا کہ نینویٰ کی ایک لاکھ سے زیادہ آبادی جس میں انسان بس رہے ہیں ‘ اور ان کے علاوہ جاندار بھی آباد ہیں اس کو برباد اور ہلاک کردینے میں ہم کو کوئی ناگواری نہیں ہوگی اور کیا ہم ان کیلئے اس سے زیادہ شفیق و مہربان نہیں ہیں جتنا کہ تجھ کو اس بیل کے ساتھ انس ہے جو تم وحی کا انتظار کئے بغیر قوم کو بددعا کر کے ان کے درمیان سے نکل آئے۔
ایک نبی کی شان کے یہ نامناسب ہے کہ وہ قوم کے حق میں عذاب کی بددعا کرے اور نفرت کے ساتھ ان سے جدا ہونے میں ایسی جلد بازی اختیار کرے کہ وحی کا بھی انتظار باقی نہ رہے۔
نیز یونس کے بستی چھوڑ دینے پر ان کو یقین ہوگیا کہ وہ ضرور خدا کے سچے پیغمبر تھے اور اب ہلاکت یقینی ہے ‘ تب ہی تو یونس ہم سے جدا ہوگئے۔
بہرحال حضرت یونس کو اب دوبارہ حکم ہوا ١ کہ وہ نینویٰ جائیں اور قوم میں رہ کر ان کی رہنمائی فرمائیں ‘ تاکہ خدا کی اس قدر کثیر مخلوق ان کے فیض سے محروم نہ رہے۔
یہ ہے واقعہ کی وہ ترتیب جو آیات قرآنی کی تفسیر میں تاویلات سے پاک اور صحیح مفہوم کی ترجمان ہے اور بےغل و غش مختلف سورتوں کی تمام آیات کے معانی کو کسی گنجلک کے بغیر صاف صاف ادا کردیتی ہے۔
لیکن یہ حقیقت اچھی طرح اس وقت ظاہر ہوگی جبکہ واقعہ سے متعلق اختلافی مباحث کو زیر بحث لایا جائے اور پھر اس تفصیلی ترتیب کا موازنہ کیا جائے مگر اس سے قبل آیات قرآنی کا مطالعہ ضروری ہے :